รัฐบาลไทย-ข่าวทำเนียบรัฐบาล-อำเภอขุนหาญเดินหน้ากวาดล้างยาเสพติด ตามแผน "ยุทธการ 238 พิทักษ์นครลำดวน" จับมือภาคีเครือข่ายขยายผลจับกุมยาบ้าได้ 12,172 เม็ด เร่งเอกซเรย์พื้นที่เพื่อกวาดล้างสิ่งผิดกฎหมาย
วันศุกร์ที่ 9 กุมภาพันธ์ 2567
09/02/2567
อําเภอขุนหาญเดินหน้ากวาดล้างยาเสพติด ตามแผน "ยุทธการ 238 พิทักษ์นครลําดวน" จับมือภาคีเครือข่ายขยายผลจับกุมยาบ้าได้ 12,172 เม็ด เร่งเอกซเรย์พื้นที่เพื่อกวาดล้างสิ่งผิดกฎหมาย
อําเภอขุนหาญเดินหน้ากวาดล้างยาเสพติด ตามแผน "ยุทธการ 238 พิทักษ์นครลําดวน" จับมือภาคีเครือข่ายขยายผลจับกุมยาบ้าได้ 12,172 เม็ด เร่งเอกซเรย์พื้นที่เพื่อกวาดล้างสิ่งผิดกฎหมาย สร้างความผาสุกให้กับสังคม
วันนี้ (9 ก.พ. 67) นายสุกิจ เหลืองสกุลไทย นายอําเภอขุนหาญ เปิดเผยว่า อําเภอขุนหาญ จังหวัดศรีสะเกษ บูรณาการร่วมกับผู้นําท้องถิ่นท้องที่และผู้นําชุมชน ซึ่งต้องการปราบปรามผู้ค้ายาเสพติดให้หมดไปจากพื้นที่ เพื่อขับเคลื่อนและเสริมสร้างความผาสุกให้กับสังคมไทย สนองนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการมุ่งจัดระเบียบสังคม กวาดล้างผู้มีอิทธิพลและขบวนการค้ายาเสพติด
นายสุกิจ เหลืองสกุลไทย นายอําเภอขุนหาญ กล่าวว่า เมื่อวันที่ 7 ก.พ. 67 ปลัดอําเภองานป้องกัน ได้นํากําลังสมาชิกกองอาสารักษาดินแดน อ.ขุนหาญที่ 6 สนธิกําลังเจ้าหน้าที่ตํารวจ สภ.ขุนหาญ ร่วมกันขยายผลกวาดล้างอาชญากรรมและการกระทําผิดเกี่ยวกับยาเสพติดตามแผน "ยุทธการ 238 พิทักษ์นครลําดวน" ในพื้นที่อําเภอขุนหาญ สามารถจับกุมตัวผู้ต้องหา 1 ราย คือ นายสุรพรชัย อายุ 31 ปี พร้อมของกลาง ยาเสพติดให้โทษประเภท 1 (เมทแอมเฟตามีนหรือยาบ้า) เม็ดสีส้มกลมแบน อักษร wy จํานวน 172 เม็ด ที่บ้านในพื้นที่ หมู่ที่ 5 ตําบลบักดอง อําเภอขุนหาญ
“จากการจับกุมข้างต้น ยุทธการ 238 พิทักษ์นครลําดวน ขยายผลการจับกุม พบของกลางยาเสพติดให้โทษประเภท 1 (เมทแอมเฟตามีนหรือยาบ้า) เม็ดสีส้มกลมแบน อักษร wy จํานวน 12,000 เม็ด ที่บริเวณป่าหลังศาลปู่ตาบ้านตระกูลชัย หมู่ที่ 14 ตําบลบักดอง อําเภอขุนหาญ รวมของกลางยาเสพติดให้โทษประเภท 1 (เมทแอมเฟตามีนหรือยาบ้า) เม็ดสีส้มกลมแบน อักษร wy ทั้งหมดจํานวน 12,172 เม็ด โดยเจ้าพนักงานได้แจ้งข้อกล่าวหา มียาเสพติดให้โทษชนิดร้ายแรงประเภท 1 (เมทแอมเฟตามีนหรือยาบ้า) ไว้ในครอบครองเพื่อจําหน่าย อันก่อให้เกิดการแพร่กระจายในกลุ่มประชาชน และเสพยาเสพติดให้โทษประเภท 1 (เมทแอมเฟตามีนหรือยาบ้า) โดยผิดกฎหมาย และนําตัวผู้ต้องหาพร้อมของกลางส่งพนักงานสอบสวน สถานีตํารวจภูธรขุนหาญ เพื่อดําเนินคดีตามกฎหมายต่อไป” นายสุกิจฯ กล่าว
นายสุกิจ เหลืองสกุลไทย นายอําเภอขุนหาญ กล่าวในตอนท้ายว่า อําเภอขุนหาญ จังหวัดศรีสะเกษ ภายใต้การกํากับดูแลของผู้ว่าราชการจังหวัดศรีสะเกษ ได้นํานโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พุ่งเป้าเอกซเรย์พื้นที่ในทุกอําเภออย่างต่อเนื่อง เพื่อกวาดล้างสิ่งผิดกฎหมาย โดยเฉพาะอย่างยิ่งจากข้อมูลทางการข่าวพบว่า พื้นที่จังหวัดศรีสะเกษเป็นพื้นที่เป้าหมายที่มักมีผู้ลักลอบลําเลียงยาเสพติดผ่านเข้ามาเป็นจํานวนมาก โดยอําเภอขุนหาญได้เข้าร่วมประชุมโต๊ะข่าวอย่างต่อเนื่อง รวมทั้งลาดตระเวน และเร่งสืบสวนขยายผล เพื่อนําตัวผู้กระทําความผิดทั้งขบวนการมาลงโทษตามกฎหมายให้ได้ อันจะทําให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย และสามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือเหตุสร้างความเดือดร้อนรําคาญ ขอให้แจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood